Den tidligere biskop i Aalborg Henrik Christiansen er død, 89 år. Henrik Christiansen var biskop i Aalborg i perioden 1975 til 1991, og den københavnske teolog havde hele sin tid efter uddannelsen som teolog en særlig forkærlighed for det nordjyske. Efter uddannelsen som præst virkede han først i Nordjylland, men han blev senere i en længere periode forstander for Haslev Højskole på Sjælland og var i 10 år fra 1964 sognepræst i Dronninglund og senere domprovst i Helsingør. Vendsyssel kaldte igen, da daværende biskop Erik Jensen pludselig døde. Henrik Christiansen blev valgt til ny biskop i 1975. Den tidligere biskop var aktiv til det sidste og havde indlæg i Præsteforeningens blad så sent som for et par uger siden. /ritzau/

Referat:
[size=2]Nordjysk biskop med københavnsk baggrund er død 89 år gammel. 
[/size]